《凫鹥亭》
宋代·关景仁

古有凫鹥诗，喜物游太平。
今见凫鹥亭。夜安洲渚棲，
书无罗风惊。群嬉固俦匹，
适意相飞鸣。春风藻荇稠，
夜雨波澜清。特以王泽深，
遂此微物生。飞甍枕榛台，
缭绕寒芜城。府目瞰清泚，
日羡凫鹥情。自惟县令暇，
朝夕亲编氓。土瘠民半馁，
役频民少宁。嗟尔多蹙迫，
岂与凫鷖并。我心徒尔嗟，
奈何存典刑。尔劳悯以恕，
匀重移之轻。庶几皆有乐，
共戴君聪明。民安令亦暇，
临流解尘缨。座岁可归去，
白发南山耕。

作者简介：宋钱塘人，字彦长。关鲁子。仁宗嘉祐四年进士。曾为丰县令。多才艺，音律、历数、草隶、图画无所不学，尤长于诗。